Muntaka Mohammed Mubarak

Alhaji **Mohammed Mubarak Muntaka** e la palemɛte mɛmba ko Asawase a Ashanti Region a Ghana palemɛte  anaare, anuu, ayoɔbo, ayɔpoi soba ane  a republic anii soba Ghana. O da e la Minority Chief Whip a palemɛte a Ghana.

## O Nyɔvore Ane Sakuu Yɛlɛ
Muntaka dɔgebo yuoni e la 17 October 1971 a yi Akuse a Eastern Region a Ghana kyɛ ka o dɔgeba meŋ yi northern a Ghana koraa kaŋa naŋ be Kumbungu.O baare Kwame Nkrumah University of Science ane Technology. O taa la o Masters yineŋ Science degree a Development Policy ane Planning yineŋ university 2004 yuoni. Muntaka da sɛge la a o entrance exams 1987. O da la gaa la nimitɔɔre  a te nyɛ B.Sc Agric (Agriculture Economist)  2000 aneŋ MSc Development Policy ane Planning (Development Planner) 2004.

## O Toma
Muntaka e la development planner a o toma o na tona.  O e la research a yi o zannoo mine o naŋ zanne (RME) a yi Adwumapa Buyers Limited, a cocoa buying company.

## Pͻletese toma

### Begemaale die neԑ
Muntaka fͻrͻ kpԑ la a Ghana begemaale die a Kataweԑ Naa yuori eŋԑ a 2005 o naŋ da di a puli nu­-neԑ saŋa a Asawase gbandige poͻ ane noba yaga naŋ seŋ 11,142, a lere dapare dͻͻ Dr Gibril Adamu Mohammed meŋ naŋ da a NDC naŋ da di a kogi a December 2004 ane npoba yaga 4,474. A Ghana Center ko a Democratic Development da de la a pulli ny-neԑ ka o e "fair and transparent, but not free from fear."  A puoriŋ o da la di la a kogi a Ghana begemaale nu-neԑ December 2008 poͻ. O da la boreŋ di la a 2012 nu-neԑ meŋ. Muntaka da la a Chief Majority Whip a begemaale die poͻ a ko a NDC deme, a noba yaga ko Gͻbenԑnte.

### Minista ko Baapaaba ane Nimipԑlԑ
O da e la Minista ko Baapaaba ane Nimipԑlԑ a Ghana Gͻbenԑnte poͻ. A January kyuu 2009 poͻ Yidaandͻͻ John Evans Atta Mills da iri la Mubarak a maale o ka o e a Minista naŋ are ko Baapaaba ane Niimipԑlԑ. A National Youth Council poore da pԑlԑԑ ane ba naŋ iri o bonso o da e la baapaaba kaŋa naŋ e nyageroŋ a saŋa ba naŋ da iri o, o da e yuomo lezare ne pie ane awae. O da toŋ la a Minista ko a Baabaapa ane Nimipԑlԑ lԑԑ ka ba wa yeli ka o gaa pԑnne kyԑ ka ba peԑre libilibi  kaŋa a kyaare o yeltarre poͻ. A yi beŋ, o da bare la gͻbenԑnte a wagere na a Yidaandͻͻ. Ba da lere la o vuo na ane Dr. Abdul-Rashid Pelpuo.

### Kͻmatiiri
Muntaka da e la neԑ naŋ paale kͻmatiiri yaga poͻ, ka ana la a Yiri Kͻmatii, a Noba-iribu Kͻmatii, a Standing Orders Kͻmatii, Laafēēloŋ Kͻmatii, Mines ane Energy Kͻmatii, Yԑroŋ Kͻmatii, ane kͻmatii ko Kaa-iribu Kͻmatii.

## Nu-neԑ
Ba da iri la Muntaka ka o e a begemaale neԑ ko Asawase gbandige a pulli nu-neԑ 2005 poͻ saŋa na Dr. Gibril Adamu Mohammed a begemaale neŋkore ko a Asawase gbandige kũũ puoriŋ.

A yuoni 2008 poͻ, o da di la a nu-neԑ a Kataweԑ Naa yuori eŋԑ a ko a gbandige na ne o zu. O gbandige da paale la a Ashanti Irigyin begemaale kogiri ata a yi a begemaale kogiri lezare ne pie ane awae begemaale kogiri a Kataweԑ Naa naŋ da di a nu-neԑ poͻ. A Kataweԑ Naa da di la kogi yaga naŋ e 113 begemaale kogiri a yi neŋ begemaale kogiri 230 poͻ. O da die la ane noba 36,557 a yi neŋ noba 64,443 a noba zaa naŋ neԑ ba nuuri soŋ poͻ naŋ are ko 56.73%  a noba zaa naŋ neԑ nuuri soŋ poͻ. O da die la kyԑ ka Dr. Mohammed Abdul-Kabir naŋ e a Wͻͻ Naa bie, Elyasu Mohammed naŋ e a People's National Convention neԑ, Mohammed Bashir Tijani meŋ na e a Democratic Freedom Party neԑ ane Alhaji Baba Musah meŋ naŋ are ko a Convention People's Party zaa le teŋԑ. Ba da nyԑ la noba 27,168, 371, 86 ane 261 naŋ tutaa a lԑ ne o zu a noba zaa naŋ wa neԑ nuuri soŋ poͻ. A ŋaa te manne ne la 42.16%, 0.58%, 0.13 ane 0.41% naŋ tutaa a lԑ ne o zu a noba zaa meŋ naŋ wa neԑ nuuri soŋ poͻ.

A yuoni 2012 poͻ, o da la maaleŋ di la a nu-neԑ boreŋ ko a o gbandige ne ozu. O da di la a nu-neԑ ane noba 43,917 a yi neŋ noba 77,034 a noba zaa naŋ neԑ nuuri soŋ poͻ. A ŋaa da are ko la 57.01% a noba zaa naŋ neԑ nuuri soŋ poͻ. O da die la kyԑ ka Nana Okyere-Tawiah Antwi naŋ e a Wͻͻ Naa neԑ, Jerry Joseph Quayson naŋ e a Progressive People's Party neԑ, Abdulai Umaru naŋ e People's National Convention neԑ, Elias Mohammed meŋ naŋ e Convention People's Party neԑ, Yakubu Adams Zakaria naŋ e National Democratic Party neԑ ane Alhassan Abdul Majeed naŋ da are o yoŋ a ba paale a Naa kaŋ zaa poͻ zaa da le teŋԑ. Ba da nyԑ la noba 31,013, 458, 267, 251, 182 ane 946 naŋ tutaa a lԑ ne o zu a noba zaa naŋ neԑ nuuri soŋ poͻ. A ŋaa are ko la 40.26%, 0.59%, 0.35%, 0.33%, 0.24% ane 1.23% naŋ tutaa a lԑ ne o zu a noba zaa naŋ neԑ nuuri baare poͻ.

Muntaka da la taa la begemaale kogi a 2020 nu-neԑ poͻ a are ko a Begemaale die Anii ko a Republic Anaare soba. O da die la ane noba 51,659 kyԑ ka a NPP begemaale kpamkpir-ŋmeԑrԑ da tage noba 31,256.

Saturday, 13 May 2023, ba da la iri Muntaka ka o e begemaale neԑ naŋ la are a Kataweԑ Naa gbԑbogiriŋ a ko Asawase Gbandige  o naŋ da daa Masawudu Mubarick a NDC 2023 primaries poͻ lͻͻ a la nyԑ vuo are ko a Naaŋ a 2024 begemaale nu-neԑ poͻ. O da die la ne noba 1,063 kyԑ ka Masawudu meŋ da nyԑ noba 735.

Ane a zaa ka Muntaka Mubarak ane o dataa, Masawudu Mubarick poturibo da taa la gͻmbilii a Ghana polisiri tontonnema deme da tõͻ maale a la. A polisiri noba poͻbo da vԑŋԑԑ la ka a yԑlԑ ŋmaa sigi. Muntaka poturibo da yeli ka Masawudu Mubarick poturibo taa kanyԑ-fԑroŋ kaŋa tara ne a begemaale kore ko a Asawase wagere na o naŋ da neԑ o nu baare kyԑ leԑ gԑrԑ.

## Yelbawontaa
A 2020 nu-neԑ zaa poͻ, Muntaka da vԑŋԑԑ la ka o yuomo ayoͻbo pͻgeyalee are o gbԑ-bogiriŋ kyԑ neԑ nu ko o, a yeli ŋa noba yaga da dԑge o la bonso Ghana nu-neԑ begԑ ko la neԑ naŋ ta yuomo pie ne anii kyԑ gԑrԑ yoŋ vuo ka o na baŋ neԑ nu.

Yidaandͻͻ John Atta Mills da eԑԑ la ka o gaa pԑnnԑ kyԑ ka ba da peԑre libilibi yelterre mine a kyaare o. A yi beŋ, o da bare la gͻbenԑnte a wagere na a Yidaandͻͻ Mills naŋ da sage a yelpeԑrenyԑrre a peԑroo kͻmatii naŋ da wa ne.

A January 2021 poͻ, o da yeli ka Supreme Court judge kaŋa da tere la a begemaale die pͻge kaŋa naŋ e Kataweԑ neԑ libie kyԑ ka o na neԑ nu ko Mike Oquaye saŋa na ba naŋ da neԑrԑ nuuri a na iri a Speaker ko a begemaale die. Lͻͻyare da dԑge la a o yԑlԑ ŋa kyԑ yeli ka o wa ne danseԑ naŋ wullo a yeli ŋa.

Ministry ko Baapaaba ane Nimipԑlԑ noba mine da benne o la ka o sããna la a ͻfere ane conflict of interest ane o naŋ da de o vo-araa bͻ ne German visa ko o sԑne. A yi beŋ, Chraj noba naŋ da wa peԑre a yԑlԑ baare puoriŋ ba da yeli ka danseԑ zaa kyebe a Ghana begԑ naŋ wullo dͻgeroŋ naŋ kyaare a yeli ŋa.

Hon. Mutaka da zͻͻ la noͻre zͻͻre ane MP ko Assin Central Kennedy Agyapong o naŋ da soore o a kyaare a tage gaa ne a begemaale die Privileges Kͻmatiiri ka o boͻle la neŋkpeԑne eŋ Ahmed Hussein Suale peԑrepeԑrԑ kaŋa naŋ taa Loͻraa Niŋe ka a puoriŋ ka nembabͻnne mine da ko o. A MP's  bayi bama da toorͻ la taa video zuŋ a begemaale die poͻ.

## Meŋɛ Yɛlɛ
Muntaka kuli la Meimuna Ezideen Adul Wahab aneŋ biiri banuu. O e la Muslim.

## Yɛlɛ Yizie